Бернадетт Сель

**Бернадетт Сель **(**Сейл**, , тыумыштан **Надь**, *Nagy*; ) — венгр иҡтисадсыһы һәм сәйәсмәне. «Сәйәсәт башҡа булырға мөмкин» (*Lehet Más a Politika; LMP*) партияһының рәйестәше, 2013—2018 йылдарҙа  2012 йылдан Венгрия милли йыйылышы ағзаһы  һәм премьер-министрға партия кандидаты.

## Биографияһы
Сель 1977 йылдың 9 мартында Печ ҡалаһында тыуған. Залаэгерсегта Миклош  Зринья исемендәге гимназияны тамамлай. 2000 йылда Корвин Университетын тамамлай (халыҡ-ара мөнәсәбәттәр) унда  2011 йылда философия докторы  дәрәжәһен ала.

2000 һәм 2002 йылдарҙа Phillip Morris компанияһында корпоратив  мәсьәләләр буйынса департаментта эшләй. Бынан һуң эшкә йәмәғәт секторына күсә, 2002 йылдың  март айынан алып июленә тиклем «Һыйыныу урыны — мигранттарға ярҙам итеү берләшмәһе» хоҡуҡ һаҡлау ойошмаһының етәксеһе була. 2002 йылдың сентябренән өс йыл дауамында Венрия Фәндәр академияһының ғилми хеҙмәткәре була. 2006 йылдан венгр Үҙәк статистика идаралығында эшләй, шулай уҡ Европа берлеге докладсыһы булараҡ сығыш яһай.  

Уның фәнни ҡыҙыҡһыныу сфераһы  ғаилә социологияһы, ғаилә сәйәсәте һәм дәүләт потенциалы. Бер нисә ғилми коллектив ағзаһы булып тора, шулай уҡ венгр һәм халыҡ-ара проекттарҙа ҡатнаша.  Инглиз һәм немец телендә иркен һөйләшә. Әлеге ваҡытта ул Будакесиҙа ире һәм ике ҡыҙы менән йәшәй.

## Сәйәси карьераһы
Сель үҙенең сәйәси карьераһын  һул үҙәк Гуманистик партияла башлай. Яңы  йәшел «Сәйәсәт башҡа булырға мөмкин» партияһы төҙөлгәндән һуң 2010 йылда уға күсә.   2010 йылда Венгрия парламентының һайлауҙарында кандидат була.  2010 йылда урындағы һайлауҙарҙа  Будакеси мэры креслоһы өсөн көрәшә, 10,89% тауыш йыя.

Сель  2012 йылдың 13 февралендә 1 февралдә отставкаға киткән коллегаһы Вираг Кауферҙы алмаштырып, парламент ағзаһы була. 20 февралдә хеҙмәт һәм мәшғүллек буйынса комитет ағзаһы итеп һайлана, ә һуңынан 2013 йылдың 23 сентябрендә йәштәр эштәре, социаль, торлаҡ һәм ғаилә эштәре буйынса комитет ағзаһы,  тотороҡло үҫеш  буйынса рәйес урынбаҫары була.

Йыйылыштың һигеҙ ағзаһы яңы  «Венгрия өсөн диалог» партияһын төҙөү өсөн киткәндән һуң LMP парламент төркөмө тарҡалғас,   2013 йылдың февраленән сентябргә тиклем  бойондороҡһоҙ депутат булып иҫәпләнә. Бернадетт Сель һәм Андраш Шиффер  2013 йылдың 24 мартында партияның съезында  яңы рәйестәш итеп һайлана.

2013 йылдың сентябрендә парламент дебаттары барышында Сель тирә-яҡ мөхит мәсьәләләре буйынса дәүләт секретары Золтан Иллешҡа Румыниялағы Roșia Montană проекты тураһында һорау  бирә, теге уның адресына ҡарата кәмһетеп яуап бирә (башлыса «һеҙ матур икән, һеҙ аҡыллы тигәнде әле аңлатмай»), һуңыраҡ унан ғәфү үтенә.

Сель 2014 йылда парламент һайлауҙарында  LMP дөйөм милли исемлек буйынса парламент ағзаһы булып яңынан һайлана, 6 майҙа  милли именлек мәсьәләләре буйынса комитеты ағзаһы булып китә. Эржебет Шмуктың отставкаһынан һуң 2017 йылдың 16 февралендә үҙ партияһының парламент төркөмө лидеры булып һайлана. 2017 йылдың сентябрендә, Бернадетт Сель киләһе  2018 йылғы парламент һайлауҙарында премьер-министр вазифаһына партия кандидаты итеп тәҡдим ителә.  Пешт округтарының береһе буйынса барлыҡ кандидаттарҙы уҙып китеп һайлана.

## Иҫкәрмәләр

## Һылтанмалар

* На сайте парламента 
* Биография на сайте парламента